Ég hef ekki lesið bók Guðjóns Friðrikssonar um Halldór heitinn Ásgrímsson . Á það eftir . Ég var málkunnugur Halldóri í áratugi . Fyrsta sinn sem ég sá hann berum augum var á fundi í gamla félagsheimilinu í Ólafsvík . Það var árið 1983 og hann var að boða komandi kvótakerfi . Ég dáðist að hinum unga ráðherra . Ekki vegna þess sem hann sagði , alls ekki , en vegna þess hvernig hann sagði það . Átti í fullu tré við allt og alla . Þekkti málið svo vel að jafnvel orðhvössustu menn áttu ekki roð í hann . Svo liðu árin . Ég varð blaðamaður og meðal annars þingfréttamaður árið 1991 , bæði fyrir DV og fréttastofu Ríkisútvarpsins . Kynntist því Halldóri ágætlega . Ríkisstjórn Davíðs Oddssonar og Halldórs Ásgrímssonar . Enn liðu árin . Halldór hrökklaðist úr pólitík og komst í skjól í Kaupmannahöfn . Varð framkvæmdastjóri Norrænu ráðherrandarinnar . Mánuðina fyrir hrun og eftir hrun fjallaði ég mjög um efnahagsmál . Var ritstjóri Mannlífs og startaði og var með Sprengisand á Bylgjunni . Ég reyndi og reyndi að fá viðtal við Halldór . Hann neitaði og neitaði . Síðasta samtal okkar um það endaði þannig að hann sagðist ekki vilja viðtal . Ástæðuna sagði hann vera þá að hann teldi danska blaðamenn vera fremri þeim íslenskum . Hér var allt í kalda koli , fólk svipt heimilum , landið stefndi æi gjaldþrot og svo framvegis . Svo ég spurði Halldór , þar sem hann segði danska blaðamenn fremri þeim íslensku , hvort hann teldi það líka eiga við íslenska og danska stjórnmálamenn . Halldór kunni ekki að meta athugasemd mína og baðst undan frekari samtali . Nokkrum árum síðar vorum við samferða í flugvél til Spánar og heim aftur . Við töluðum nokkuð mikið saman . Hann féllst á viðtal . Okkur fannst ekki liggja mikið á . En svo fór sem fór . Sigmundur Davíð . Halldóri leist ekkert á . Sagði flokkinn ekki vera þann flokk sem hann starfaði fyrir . Í samtali okkar í tveimur flugstöðvum bar margt á góma . Fyrri erjur okkar voru settar til hliðar , eða grafnar . Sigmundur Davíð var formaður Framsóknarflokksins . Flokksþing hafði verið nokkru áður . Við töluðum um það . Ég spurði hvort hann hafi mætt á flokksþingið . Það hafði hann gert . Einungis til að hitta gamla vini . En hvað þótti honum um Framsóknarflokk Sigmundar Davíðs ? Halldóri leist ekkert á . Sagði flokkinn ekki vera þann flokk sem hann starfaði fyrir . Lengi sem varaformaður og síðar sem formaður í þrettán ár . Formaðurinn fyrrverandi leyndi ekki vonbrigðum sínum . Við töluðum mikið um Framsókn . Á einum stað í samtalinu nefndi ég Guðna Ágústsson og sagði , sem var , að Guðni hafi verið formaður Framsóknarflokksins . Halldór Ásgrímsson sagði það ekki rétt . Neitaði að Guðni hafi verið formaður . Ég þrætti . Þá sagði hann að Guðni hafi aldrei verið kjörinn formaður . Hann hafi tekið við formennsku þar sem hann hafi verið varaformaður þegar formaður sagði af sér . Það væri ólíkt sinni þrettán ára formennsku . Víst er að Halldór var mjög ósáttur með hvaða leið Framsóknarflokkurinn fór síðustu ár . Ekki síst vegna kúvendingarinnar í Evrópumálunum . Fleira úr samtali okkar vil ég ekki opinbera . Hér er fimm ára gömul frétt um kúvendingu Framsóknar :